Nora Ariffin

Datuk Wan Norafiza binti Dato’ Haji  Wan Ariffin (lahir 26 Julai 1973) atau lebih dikenali sebagai Nora ialah seorang penyanyi dan pelakon wanita Malaysia. Dilahirkan di Kota Bharu, Kelantan, Nora mula bergiat aktif dalam dunia seni suara apabila beliau dinobatkan sebagai juara Bintang HMI pada tahun 1991. Beliau pada mulanya menggunakan mononim Nora pada tahun-tahun terawal kerjayanya, namun sejak kebelakangan ini, beliau telah membuat persembahan di bawah nama Nora J. atau Nora Ariffin.Penyanyi Nora Mahu Dikenali 'Nora J' mStar Online (27 Julai 2011). Dicapai pada 15 November 2011.Pegangan agama, rahsia kebahagian Nora Johan Sinar Harian. Dicapai pada 15 November 2013. Beliau mengikat kontrak rakaman bersama Warner Music Malaysia dan muncul bersama album pertama yang berjudul Sandiwara yang memuatkan lagu hits "Di Persimpangan Dilema" ciptaan Adnan Abu Hassan. Susulan itu, Nora terus mengecapi kejayaan komersial dan kritis menerusi album-albumnya yang dikeluarkan bermula pada pertengahan 1990-an.

Antara lagu-lagu terkenal beliau ialah "Katakanlah", "Debaran", "Renungan Terakhir", "Naluri (Hadirlah Kekasih)", "Hanyalah Satu", "Menyemai Cinta Bersamamu", "Mata" dan "Kau Tak Pernah Jauh". Beliau telah menerima pelbagai anugerah dan pencalonan dalam bidang muzik termasuk Anugerah Industri Muzik dan Anugerah Juara Lagu dan disifatkan antara penyanyi yang amat popular pada era 1990-an, sezaman dengan Amy Mastura, Ziana Zain, Ning Baizura, Erra Fazira dan Siti Nurhaliza. Pada tahun 2016, beliau merupakan salah seorang peserta Gegar Vaganza musim ketiga.

Kerjaya
Pada tahun 1991, Nora, yang ketika itu berusia 18 tahun mula berkecimpung dalam bidang muzik dengan menyertai Bintang HMI sekaligus dinobatkan sebagai juara. Ketika itu, Nora menyampaikan lagu "Akhirnya Kini Pasti" nyanyian asal Anita Sarawak. Beliau ditawarkan merakamkan lagu sulungnya yang bertajuk "Interlud" yang merupakan runut bunyi filem arahan Othman Zainuddin bertajuk sama. Bagaimanapun, beliau hanya merakamkan suaranya selepas kelahiran anak sulungnya, walaupun beliau sepatutnya berbuat demikian selepas menjuarai Bintang HMI.

Bakat mendalamnya dalam bidang muzik telah menarik perhatian syarikat rakaman Warner Music Malaysia, kemudian menawarkannya kontrak rakaman. Bekerja di bawah bimbingan suaminya, komposer terkenal, Johan Nawawi, beliau merakamkan album sulungnya bertajuk Sandiwara. Dikeluarkan pada Jun 1994, album ini didahului oleh lagu "Interlud" sebagai single pertama, namun lagu "Di Persimpangan Dilema" sebagai single kedua, berjaya menjulang nama Nora sekaligus memperkenalkannya kepada peminat industri muzik. Album ini menjadi kejayaan komersial apabila ia terjual sebanyak 100,000 unit dan menerima pensijilan platinum.

Pada 31 Ogos 1994, bersempena Hari Kemerdekaan negara ke-37, Nora membuat persembahan di Konsert Hari Kebangsaan yang berlangsung di Dataran Merdeka. Turut membuat persembahan ialah Dayangku Intan, Salwa Abdul Rahman, Poe dan To'ki.

Pada tahun 1995, Nora berduet bersama Sheila Majid menerusi lagu "Jentayu" hasil nukilan Johan. Lagu ini dimuatkan dalam album koleksi Sentuhan Ilham Rasa Johan Nawawi terbitan WEA. Pada 23 Mac tahun yang sama, beliau telah dinobatkan sebagai Artis Baru Wanita Terbaik di Anugerah Industri Muzik ke-2, sementara album sulungnya, Sandiwara telah dicalonkan untuk kategori Persembahan Vokal Terbaik di dalam Album (Wanita). Album keduanya, Debaran dikeluarkan pada November 1995. Dirakamkan selepas Hari Raya Aidilfitri, album ini menyaksikan Nora sekali lagi menggunakan khidmat suaminya sebagai penerbit album. Album ini mendapat sambutan yang baik di pasaran, telah terjual sebanyak 30,000 unit. Single yang dikeluarkan termasuk "Katakanlah", "Dendam Dalam Diam" dan "Debaran". Terdapat sebuah lagu duet bersama Casey Subramaniam yang bertajuk "Meniti Janji".

Album ketiganya pula menyusul pada Disember 1996 dengan tajuk Naluri. Empat lagu dalam album ini dikeluarkan sebagai single termasuk "Naluri (Hadirlah Kekasih)" dan "Renungan Terakhir". Lagu "Naluri" telah dipilih sebagai lagu tema drama Cinta Antara Benua yang disiarkan di TV3. Nora juga membuat penampilan khas dalam drama ini.

Pada tahun 1997, beliau berpadu suara dengan Ziana Zain, Ning Baizura dan penyanyi Indonesia, Dessy Fitri menerusi lagu "Di Akhir Garisan" hasil ciptaan komposer Australia, Paul Begaud. Lagu ini dimuatkan dalam album kompilasi Jelita. Album kompilasi sulungnya, Hanya Satu dikeluarkan pada September 1998, memuatkan beberapa lagu popular beliau serta lima lagu baru. Beliau yang juga berkhidmat sebagai penerbit album bersama suaminya, turut merakamkan sebuah lagu berbahasa Inggeris bertajuk "You Can Run Away". Hanya Satu menjadi album terakhir Nora bersama Warner Music.

Tidak lama kemudian, Nora, bersama artis Hong Kong, Jack Wu dan bintang dari Singapura, Ann Kok menjadi tiga artis Asia yang dijemput oleh Suruhanjaya Pelancongan Australia (ATC) untuk mempromosikan pasaran pelancongan remaja di negara berkenaan.

Beliau kemudian menandatangani kontrak rakaman bersama BMG Music Malaysia dan seterusnya muncul bersama album keempatnya, Kirana yang merupakan album pertamanya bersama BMG. Dikeluarkan pada September 2000, antara single yang dikeluarkan untuk album ini termasuk "Materialistik", "Menyemai Cinta Bersamamu" dan "Desa Tercinta". Beliau bagaimanapun, meninggalkan BMG Music selepas hanya terbitkan satu album. Pada Oktober 2000, Nora mencipta sejarah peribadi apabila telah berjaya menduduki carta teratas Top 10 Broadband Talent Net (BTN) Global Chart. Carta ini menampilkan artis yang berdaftar dengan BTN dari seluruh dunia. Turut menduduki carta itu ialah Too Phat.

Nora beralih ke syarikat rakaman Jam Records dan Pony Canyon, seterusnya merakamkan album kelimanya, Nora Nora. Album yang dikeluarkan pada Ogos 2002 ini mempertaruhkan single pertama, "Mata" dan single kedua, "Kau Tak Pernah Jauh". "Mata" menampilkan vokal latar oleh Adibah Noor. Penyanyi dan komposer Indonesia, Melly Goeslaw menyumbangkan lagu bertajuk "Terhitung Hari Ini".

Bersempena dengan ulang tahun ke-9 lagu "Di Persimpangan Dilema" nyanyiannya, pada 2003, Nora berduet bersama juara Akademi Fantasia musim pertama, Vince Chong, merakamkan semula lagu itu dengan tajuk "Dilema '03" yang diberikan susunan muzik baru. Ini kemudian diikuti oleh pelancaran album kompilasi Cinta Satu Dekad.

Pada Mei 2005, Nora ialah salah seorang daripada penyanyi yang mengambil bahagian dalam pertandingan nyanyian Mentor musim pertama yang mana beliau ialah mentor kepada Nabil Zamanhuri.

Pada tahun 2006, Nora melancarkan satu lagi album kompilasi yang bertajuk Samudera yang mengandungi beberapa lagu lama beliau serta tiga lagu baru, iaitu "Samudera", "Secebis Harapan" dan "Rela Berpisah". "Samudera" hasil nukilan Johan Nawawi dengan lirik oleh Ahmad Fedtri Yahya telah memenangi kategori Etnik Kreatif di Anugerah Juara Lagu ke-22. Beliau melancarkan single bertajuk "Cinta Sebenarnya" pada 2009.

Pada 11 Februari 2012, Nora dan suaminya, Johan Nawawi menerbitkan siri animasi 26 episod bertajuk Ummi... Ceritalah Pada Kami. Animasi ini diterbitkan syarikat penerbitan milik Nora dan suaminya, iaitu Hud Hud Media dan Johan Nawawi Sdn. Bhd setelah mendapat dana daripada Perbadanan Kemajuan Multimedia (MDeC). Penerbitannya dalam format 3D itu dihasilkan pada kualiti yang tinggi bagi mencapai standard animasi antarabangsa. Suara Nora sebagai Ummi bersama anggota kumpulan Voices of Ummi yang lain termasuk dua anaknya iaitu Alif Johan dan Putri Dahlia serta Aiman Abbas, Hana Hamdan dan Jihad Hamdan.

Album keenam beliau, Hikmah dikeluarkan pada Jun 2012 di bawah label milik suaminya, Johan Nawawi Sdn. Bhd. Ini menjadi album studio pertamanya dalam tempoh 10 tahun sejak Nora Nora sekaligus menjadi album keagamaan pertamanya.

Pada Oktober 2016, beliau menjadi salah seorang daripada peserta Gegar Vaganza musim ketiga selepas menerima tawaran daripada Astro untuk menyertai rancangan itu. Beliau tersingkir di konsert minggu ketujuh.

Nora bersama-sama dengan Ella, Aishah, Noraniza Idris dan penyanyi Indonesia, Yuka Kharisma dan Elda Susanti membuat persembahan di konsert Voices of Ladies anjuran Dewan Bandaraya Kuala Lumpur (DBKL) yang berlangsung di Panggung Anniversari, Taman Botani Perdana, Kuala Lumpur pada 11 Ogos 2018.

Gegar Vaganza 2016

 Persembahan dan keputusan Gegar Vaganza (musim 3)KonsertTemaLagu tugasanPenyanyi asalKedudukanKeputusanMinggu 1Kembali Menyengat"Di Persimpangan Dilema"Dirinya sendiriPertamaSELAMATMinggu 2Memori Berkasih"Setelah Aku Kau Miliki"ShimaKe-8SELAMATMinggu 3Ada Bran?"Sudah Ku Tahu"Projector BandKe-6SELAMATMinggu 4Duet Vaganza"Terlanjur Cinta" (duet bersama Ayai Illusi)Rossa & Pasha UnguKe-3SELAMATMinggu 5Hits Vaganza"Kasih"Hetty Koes EndangKe-4SELAMATMinggu 6Rock+dut Vaganza"Bring Me To Life"EvanescenceKe-8SELAMATMinggu 7Separuh Akhir"Sandiwara"Dirinya sendiriKe-6TERSINGKIR

 Bakat 

 Profil vokal 
 Vocal Type: Light-Lyric Soprano 
 Vocal Range: B3 - A5 - Gb6 (3 octaves and a diminished fifth)

Kehidupan peribadi
Beliau berkahwin dengan komposer terkenal, Johan Nawawi dari 1992 hingga 2017, mereka dikurniakan empat anak, dua anak lelaki dan dua anak perempuan. Johan meninggal dunia pada 24 Mac 2017 akibat serangan jantung.

Anak keduanya, Muhammad Syakir Alif meninggal dunia pada 14 Disember 2019 pada usia 20 tahun akibat satu penyakit yang tidak diketahui.Singer Nora Ariffin’s son passes away at age 20 The Malay Mail (14 Disember 2019). Dicapai pada 15 Disember 2019.Hanisah Selamat (14 Disember 2019). Anak kedua Nora meninggal dunia Berita Harian. Dicapai pada 15 Disember 2019.

Beliau berkahwin kali kedua dengan pensyarah kanan Jabatan Fiqh & Usul, Akademi Pengajian Islam, Universiti Malaya (UM), Dr. Rushdi Ramli yang juga rakan karib suami Nora, Johan Nawawi.

Diskografi

Album studio
 Sandiwara (1994)
 Debaran (1995)
 Naluri (1996)
 Kirana (2000)
 Nora Nora (2002)
 Hikmah (2012)Rezeki buat Nora Kosmo! (31 Mei 2012). Dicapai pada 1 Jun 2012.

Album kompilasi
 Hanya Satu  (1998)
 Abstrak Nora - Koleksi Terbaik (2000)
 Cinta Satu Dekad (2003)
 Samudera (2006)
 Memori Hit Nora (2009)
 Biografi (2012)

Single
 Tahun Judul lagu Kedudukan tertinggi carta Album Era Muzik.fm Baik Banget  Muzik-muzik1993 "Interlud" — — — — OST Interlud1994 "Di Persimpangan Dilema" — — — 1 Sandiwara "Sandiwara" — — — 11995 "Rentak Jantung" — — — — "Melodi Perpisahan" — — — — "Joget Kelantan" — — — — "Harum" — — — — "Debaran" — — — 7 Debaran  "Dendam Dalam Diam" — — — 1 "Jentayu"  bersama Sheila Majid dan Johan Nawawi — — — — Jentayu...Koleksi Ilhamrasa 1996 "Kadangkala Terpaksa" — — — — Debaran  "Meniti Janji"  duet bersama Casey Subramaniam — — — — "Katakanlah" — — — — "Sayang Disayang"  bersama Pak Hussein Keronchong — — — — "Ku Miliki Bayanganmu" bersama Maman — — — — Non-album Single  "Dakapan" — — — 4 Naluri 1997 "Cinta Di Akhir Garisan"  bersama Ziana Zain, Dessy Fitri dan Ning Baizura — — — — Kompilasi Jelita "Naluri (Hadirlah Kekasih)"  — — — 1 Naluri "Rintik"  — — — — "Renungan Terakhir"  — — — 3 "Teristimewa"  — — — — "Di Sini Bermula"  duet bersama Hattan — — — — Le Tour De Langkawi '97 1998 "Hanya Satu" — — — 4 Hanya Satu1999 "Bebas Berlari" — — — 4 "Perjuangan Yang Belum Selesai" — — — — Non-album Single2000 "Semudah 1,2,3" — — — — Kirana "Menyemai Cinta Bersamamu" — — — 22001 "Desa Tercinta"menampilkan Morshi — — — 3 "Materialistik"menampilkan Reefa — — — 2 "Pinta" duet bersama Johan Nawawi — — — — "Aku Tidak Dimatamu" — — — 42002 "Sesuci Kelopak Mawar" — — — — Non-album Single "Mata"menampilkan Adibah Nor dan Kamal — — — 6 Nora Nora "Kau Tak Pernah Jauh" — — — 62003 "Hulurkan Tanganmu" — — — — "Dilema 03"duet bersama Vince Chong — — — — Cinta Satu Dekad2004 "Gerhana Kasih" — — — 2 "Secukup Rasa"menampilkan Chef Wan — — — 92006 "Secebis Harapan" — — — 3  Samudera "Samudera" — — — 32007 "Rela Berpisah" — — — —2008 "Oh! Asmara" — — — — OST Sepi2009 "Cinta Sebenarnya" — — — 7 Single|-
| rowspan="1"|2011
| align="left"| "Pedoman" bersama V.O.U
| —
| —
| —
| —
| align="left" rowspan="3"| Hikmah''2012 "Tulus"  — — — 16 "Doa"  — — — —2018 "Ada Dalam Tiada"  — — — 

Filemografi
Drama
 Tahun Tajuk Watak ArahanSaluran TV Nota1995-1996SambalMolekAzwan AliTV3Episod 11, 12 1997 Cinta Antara Benua  Nora Tony Francis Gitom Penampilan khas

Anugerah dan pencalonan
 Tahun Anugerah Kategori Penerima/Karya tercalon Keputusan 1995 Anugerah Industri Muzik ke-2 Artis Baru Terbaik (Wanita) Dirinya sendiri  Persembahan Vokal Terbaik di Dalam Album (Wanita)  Sandiwara  Anugerah Juara Lagu 1995 Terbuka (Balada) "Di Persimpangan Dilema"  Anugerah Video Malaysia 1995 Video Muzik Terbaik  1996 Anugerah Industri Muzik ke-3 Persembahan Vokal Terbaik di Dalam Album (Wanita)  Debaran  Kulit Album Terbaik  Persembahan Vokal Terbaik di Dalam Album (Berkumpulan) "Jentayu"   Lagu Terbaik  1997 Anugerah Juara Lagu 1997 Terbuka (Balada) "Naluri (Hadirlah Kekasih)"  Anugerah Industri Muzik ke-4 Persembahan Vokal Terbaik di Dalam Album (Wanita)  Naluri  Rakaman Album Terbaik  Lagu Terbaik "Naluri (Hadirlah Kekasih)"   1999 Anugerah Juara Lagu 1999 Terbuka (Balada) "Hanyalah Satu"  Anugerah Industri Muzik ke-6 Susunan Muzik Terbaik di Dalam Lagu  2001 Anugerah Industri Muzik ke-8 Album Pop Terbaik Kirana  Susunan Muzik Terbaik di Dalam Lagu "Menyemai Cinta Bersamamu"  Lagu Terbaik  Album Terbaik Kirana  Persembahan Vokal Terbaik Di Dalam Album (Wanita)  Anugerah Juara Lagu 2001 Terbuka (Etnik Kreatif) "Desa Tercinta"  Terbuka (Balada) "Menyemai Cinta Bersamamu"  2003 Anugerah Industri Muzik ke-10  Susunan Muzik Terbaik di Dalam Lagu "Hulurkan Tanganmu"  2004 Anugerah Industri Muzik ke-11  Lagu Terbaik "Gerhana Kasih"  2006 Anugerah Juara Lagu 2006 Terbuka (Balada) "Secebis Harapan"  2007 Anugerah Juara Lagu 2007 Terbuka (Etnik Kreatif) "Samudera"  2011 Anugerah Industri Muzik ke-18  Lagu Nasyid Terbaik "Pedoman" (bersama Voices of Ummi)  Lagu Terbaik 

Penghargaan
Pada 1 Februari 2021, Nora bersama-sama dengan penulis lirik, Habsah Hassan dan bekas ahli kumpulan KRU, Yusry Abdul Halim merupakan antara 335 penerima Darjah Kebesaran, Pingat dan Bintang Wilayah Persekutuan, Panglima Mahkota Wilayah (PMW) oleh Yang di-Pertuan Agong, Sultan Abdullah Ri'ayatuddin Al-Mustafa Billah Shah sempena sambutan Hari Wilayah Persekutuan, yang membawa gelaran Datuk.

 30px  :
 50x50px Panglima Mahkota Wilayah (PMW) – Datuk (2021) 

Rujukan

 Pautan luar 
 Nora di Discogs




Kategori:Penyanyi wanita Malaysia
Kategori:Pelakon wanita Malaysia
Kategori:Orang Malaysia berketurunan Melayu
Kategori:Muslim Malaysia
Kategori:Anak didik Adnan Abu Hassan
Kategori:Orang hidup
Kategori:Kelahiran 1973
Kategori:Orang dari Kelantan
Kategori:Penyanyi berbahasa Melayu
Kategori:Peserta Gegar Vaganza
Kategori:Peserta Bintang HMI